पाएं अपने शहर की ताज़ा ख़बरें और फ्री ई-पेपरडाउनलोड करें
महासमुंद जिले में लॉकडाउन के दौरान भी बड़ी संख्या में मरीजों की पहचान हुई है। 14 अप्रैल से जिले में लॉकडाउन शुरू हुआ। इसके बाद से 4 मई तक की स्थिति पर नजर डालें तो इन 21 दिनों में जिले में कुल 9630 मरीजों की पहचान हुई है। वहीं इस अवधि में कुल 31639 सैंपल की जांच गई।
इस हिसाब से देखा जाए तो 30.63 प्रतिशत के औसत से मरीज सामने आए हैं। यही नहीं लॉकडाउन के इन 21 दिनों में 9104 मरीज स्वस्थ भी हुए हैं। मतलब ये कि इन 21 दिनों में रोजाना 433 की औसत से मरीज ठीक हुए हैं। वहीं जिले में मौत के आंकड़े जरूर डराने वाले हैं, क्योंकि इन 21 दिनों में 71 लोगों की मौत हुई है।
लॉकडाउन की इस अवधि में 71 ने तोड़ा दम
महासमुंद जिले में लॉकडाउन की अवधि में 4 मई तक की स्थिति में कुल 71 मौतें हो चुकी है। इनमें से 56 मौतें 14 से 30 अप्रैल के बीच हुई है। वहीं इस महीने मई के शुरुआती चार दिन में 15 लोग दम तोड़ चुके हैं। जिला प्रशासन ने मौत के बढ़ते आंकड़ों को देखते हुए ही लॉकडाउन की अवधि में वृद्धि की है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn